पुजारा र रहानेले थप विकेट झर्न दिएनन्। पहिलो टेस्टको पहिलो इनिङ्समा पनि १ सय ५३ रन बनाएका पुजाराले १० चौका र १ छक्का प्रहार गरे। रहानेले पनि स्पिनरलाई राम्रोसँग खेल्दै १ सय ६८ बलको इनिङ्समा १२ चौका प्रहार गरे। बिहानी सत्रमा दिलरुवान परेराले टस जितेर ब्याटिङ रोजेको भारतका शिखर धवनलाई ३५ रनमा एलबीडब्लू आउट गरेका थिए। पहिलो टेस्ट खेलिरहेका देव्रेहाते स्पिनर मालिन्दा पुष्पकुमाराले कुनै विकेट लिन सकेनन्। तीव्र बलर नुवान प्रदीपले ह्यामस्ट्रिङका कारण मैदान छाडेपछि श्रीलंकाको चिन्ता थप बल्झिएको थियो।
